《夏夜同李伯远张孟奇韩孟郁小斋听雨》
明代·邓云霄

蓊郁庭槐待濯枝，虚堂爽气转秋姿。翻灯洒幕声交响，促漏遥钟夜暗移。

万里羁栖同逆旅，百年怀抱对传卮。月华合在层阴上，天柱峰头起远思。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。